**แนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์**

**นิสสรณ์ เชิญทอง**

**สาขาวิชาการบริหารการศึกษา คณะครุศาสตร์ มหาวิทยาลัยราชภัฏบ้านสมเด็จเจ้าพระยา**

E-mail: birdnissorn@gmail.com

**บทคัดย่อ**

การวิจัยครั้งนี้โดยมีวัตถุประสงค์เพื่อ 1) เพื่อศึกษาสภาพปัจจุบัน สภาพที่พึงประสงค์ของการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ 2) เพื่อศึกษาแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ กลุ่มตัวอย่างที่ใช้ในการวิจัย ได้แก่ ครูผู้สอน จำนวน 260 คน โดยใช้วิธีการสุ่มตัวอย่างแบบชั้น (Stratified sampling) ตามสัดส่วนของขนาดกลุ่มตัวอย่างโดยการเทียบบัญญัติไตรยางศ์ กลุ่มตัวอย่างที่ใช้ในการทดลองคือ โรงเรียนหัวหิน มีผู้ร่วมปฏิบัติการทดลอง จำนวน 30 คน มีค่าความเชื่อมั่นของแบบสอบถามทั้งฉบับเท่ากับ 0.94 และผู้ให้ข้อมูลหลัก เป็นผู้บริหารสถานศึกษา จำนวน 5 คน เครื่องมือที่ใช้ในการวิจัยเป็นแบบสอบถามมาตรประมาณค่า 5 ระดับ และแบบสัมภาษณ์ การวิเคราะห์ข้อมูลด้วยค่าร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ข้อมูลเชิงเนื้อหา ผลการวิจัยพบว่า 1) สภาพปัจจุบันการบริหารงานวิชาการ โดยภาพรวม 6 ด้าน อยู่ในระดับมาก เมื่อพิจารณาเป็นรายด้าน พบว่า ด้านการจัดการเรียนการสอนในสถานศึกษา **มีค่าเฉลี่ยสูงสุด รองลงมา คือ** ด้านการพัฒนาหลักสูตรของสถานศึกษา **และ**ด้านการวัดผลประเมินผล และดำเนินการเทียบโอนผลการเรียน **มีค่าเฉลี่ยต่ำสุด** และสภาพที่พึงประสงค์ โดยรวมอยู่ในระดับมากที่สุด เมื่อพิจารณาเป็นรายด้าน พบว่า ด้านการพัฒนาระบบประกันคุณภาพภายในและมาตรฐานการศึกษา **มีค่าเฉลี่ยสูงสุด รองลงมาคือ** ด้านการวัดผลประเมินผล และดำเนินการเทียบโอนผลการเรียน **และ**ด้านการพัฒนาและใช้สื่อเทคโนโลยีเพื่อการศึกษา **มีค่าเฉลี่ยต่ำสุด** และ 2) แนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ รวมทั้งสิ้น 18 แนวทาง

**คำสำคัญ:** การบริหารงานวิชาการ, โรงเรียน

**Guidelines for Academic Administration of Schools under the Secondary Education Service Area Office Prachuap Khiri Khan**

**Nissorn Choenthong**

**Master of Education Program in Educational Administration, Bansomdejchaopraya Rajabhat University**

E-mail: birdnissorn@gmail.com

**ABSTRACT**

The purpose of this research is to study the current and desired conditions of academic administration guidelines for schools under the Prachuap Khiri Khan Secondary Educational Service Area Office and to develop guidelines for academic administration of these schools. The sample group included 260 teachers, selected using stratified sampling proportional to the sample size, and 30 participants from Hua Hin School. The reliability of the questionnaire was 0.94, and the main informants were 5 educational institution administrators. Research tools included a questionnaire with a 5-level rating scale and an interview form. Data were analyzed using percentages, means, standard deviations, and content analysis. The findings revealed that the current condition of academic administration guidelines, overall, in six areas, is at a high level, with teaching and learning having the highest mean and the transfer of academic results the lowest. Desirable conditions overall are at the highest level, with the development of internal quality assurance systems and educational standards having the highest mean and the development and use of technological media for education the lowest. The study identified a total of 18 guidelines for the academic administration of schools under the jurisdiction of the Prachuap Khiri Khan Secondary Educational Service Area Office.

**Keywords** Academic Administration, Schools

**บทนำ**

จากการเปลี่ยนแปลงทางด้านเศรษฐกิจ การเมือง เทคโนโลยี สังคม สิ่งแวดล้อม การใช้เทคโนโลยีส่งผ่านข้อมูล และเชื่อมต่อกันอย่างรวดเร็ว ปัจจัยดังกล่าวส่งผลต่อการวางแผนการจัดการศึกษาในปัจจุบันเพิ่มขีดความสามารถในการแข่งขัน ในการพัฒนาทรัพยากรมนุษย์ส่งเสริมความรู้ ความคิด ทัศนคติ และ ทักษะ เพื่อนำไปสู่การพัฒนาการศึกษาไทยกับการเตรียมความพร้อมสู่ศตวรรษที่ 21

แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) การพัฒนาแห่งอนาคตแผนการศึกษาแห่งชาติ พ.ศ. 2560 – 2579 รวมทั้งนโยบายและแผนต่าง ๆ ที่เกี่ยวข้อง โดยมุ่งหวังให้ผู้เรียนทุกช่วงวัยจะได้รับการพัฒนาในทุกมิติ ทั้งในด้านโอกาส ความเท่าเทียม ความเสมอภาค ความปลอดภัย และมีสมรรถนะที่สำคัญจำเป็นในศตวรรษที่ 21 และมีความพร้อมร่วมขับเคลื่อนการพัฒนาประเทศสู่ความมั่นคง มั่งคั่ง และยั่งยืน ซึ่งสอดคล้องกับ การจัดการศึกษาตามพระราชบัญญัติการศึกษาแห่งชาติ พ.ศ.2542 แก้ไขเพิ่มเติม (ฉบับที่ 2) พ.ศ.2545 และ (ฉบับที่ 3) พ.ศ.2553 ที่ได้บัญญัติ ไว้ว่า การจัดการศึกษาเป็นกระบวนการเรียนรู้เพื่อความเจริญงอกงามของบุคคลและสังคมโดยการถ่ายทอดความรู้ การฝึกการอบรม การสืบสานทางวัฒนธรรม การสร้างสรรค์จรรโลงความก้าวหน้าทางวิชาการ การสร้างองค์ความรู้อันเกิดจากการจัดสภาพแวดล้อม สังคม การเรียนรู้และปัจจัยเกื้อหนุนให้บุคคลเรียนรู้อย่างต่อเนื่องตลอดชีวิต (สำนักงานเลขาธิการสภาการศึกษา,2560)

จากข้อมูล (สำนักงานเขตพื้นที่การศึกษามัธยมศึกษาประจวบคีรีขันธ์,2566) สถานศึกษาสำนักงานเขตพื้นที่การศึกษามัธยมศึกษาประจวบคีรีขันธ์จะพัฒนาคุณภาพของสถานศึกษาและการจัดการศึกษาได้นั้นจำเป็นต้องอาศัยกระบวนการบริหารและการจัดการศึกษา ซึ่งบุคลากรในสถานศึกษา โดยเฉพาะผู้บริหารสถานศึกษาจำเป็นที่จะต้องตัดสินใจ เพื่อให้สามารถใช้ทรัพยากรที่มีอยู่อย่างจำกัดได้อย่างมีประสิทธิภาพมากที่สุด การบริหารงานวิชาการจึงเป็นสิ่งสำคัญอย่างยิ่งในการช่วยแก้ปัญหาทางด้านการศึกษาให้สำเร็จลุล่วงไปได้โดยเฉพาะอย่างยิ่ง กลุ่มงานการบริหารงานวิชาการ มีขอบข่ายของงานมากถึง 17 ด้าน (สำนักงานคณะกรรมการการศึกษาขั้นพื้นฐาน,2561) ซึ่งส่วนใหญ่จะเป็นการนำเอาเทคโนโลยีมาช่วยในการวางแผน การพิมพ์เอกสารรวมทั้งใช้ในการประมวลผลเพื่อจัดระบบข้อมูล เช่น การจัดตารางสอน การจัดทำข้อสอบ ทำสถิติต่าง ๆ โดยมีงานวิชาการเป็นหลักและสำคัญที่สุดซึ่งถือเป็นหัวใจของโรงเรียนจำเป็นต้องจัดเทคโนโลยีสารสนเทศให้ครบถ้วน ถูกต้อง

ดังนั้นในการบริหารงานวิชาการ ผู้บริหารสถานศึกษาและครูจำเป็นต้องมีความรู้ความเข้าใจเกี่ยวกับเทคโนโลยีการสื่อสาร และเทคโนโลยีคอมพิวเตอร์เพื่อให้สามารถที่จะเลือกใช้กับการบริหารสถานศึกษาให้ได้อย่างเหมาะสมคุ้มค่าและเพียงพอต่อการใช้งาน และความสามารถที่มองเห็นการเปลี่ยนแปลงที่จะเกิดขึ้นในอนาคตผู้ที่มีส่วนเกี่ยวข้องกับการศึกษาจึงต้องพัฒนานวัตกรรมหลักสูตรและการเรียนรู้ให้ตอบสนองความต้องการของผู้เรียนในปัจจุบัน จากสภาพความเป็นมา ความสำคัญ และปัญหาดังกล่าวมาข้างต้น ผู้วิจัยจึงสนใจศึกษาแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ เพื่อนำผลการวิจัยที่ที่ได้ไปเป็นแนวทางปรับปรุงแก้ไขและพัฒนา การบริหารสถานศึกษามีประสิทธิภาพ และประสิทธิผลต่อไป

**วัตถุประสงค์การวิจัย**

1. เพื่อศึกษาสภาพปัจจุบัน สภาพที่พึงประสงค์ของการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์

2. เพื่อศึกษาแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์

**วิธีดำเนินการวิจัย**

**1. ประชากรและกลุ่มตัวอย่าง**

ประชากรที่ใช้ ได้แก่ ครูโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ปีการศึกษา 2566 มีสถานศึกษา 18 โรงเรียน จำนวน 818 คน

กลุ่มตัวอย่างที่ใช้ในการวิจัยครั้งนี้

กลุ่มตัวอย่างที่ใช้ในการตอบแบบสอบถาม ได้แก่ ครูโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ จำนวน 818 คน โดยกำหนดขนาดตัวอย่างจากตารางของ เคร็จซี่ และ มอร์แกน (Krejcie & Morgan, 1970) ได้ขนาดกลุ่มตัวอย่าง จำนวน 260 คน โดยใช้วิธีการสุ่มตัวอย่างแบบชั้น (Stratified sampling) ตามสัดส่วนของขนาดกลุ่มตัวอย่างโดยการเทียบบัญญัติไตรยางศ์

**2. เครื่องมือที่ใช้ในการวิจัย**

เครื่องมือที่ใช้ในการวิจัยครั้งนี้เป็นแบบสอบถาม ผู้วิจัยได้ดำเนินการสร้างตามขั้นตอน ดังนี้

**ตอนที่ 1** สอบถามสถานภาพของผู้ตอบแบบสอบถาม จำแนกตาม เพศ อายุ วุฒิการศึกษา และตำแหน่งวิทยะฐานะในการปฏิบัติหน้าที่มีลักษณะแบบสอบถามเป็นแบบเลือกตอบ

**ตอนที่ 2** สอบถามแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ประกอบด้วย การจัดการเรียนการสอนในสถานศึกษา 10 ข้อ การพัฒนาหลักสูตรของสถานศึกษา 11 ข้อ การพัฒนากระบวนการเรียนรู้ 9 ข้อ การวัดผล ประเมินผล และดำเนินการเทียบโอนผลการเรียน 9 ข้อ การพัฒนาระบบประกันคุณภาพภายในและมาตรฐานการศึกษา 9 ข้อ และการพัฒนาและใช้สื่อเทคโนโลยีเพื่อการศึกษา 12 ข้อ รวม 60 ข้อ ลักษณะของแบบสอบถามเป็นแบบมาตราส่วนประมาณค่า (Rating Scale) 5 ระดับ (พิมลพรรณ เพชรสมบัติ. 2560, น.61-65) โดยเกณฑ์การให้คะแนน มีดังนี้

ระดับ 5 หมายถึง สภาพปัจจุบันและสภาพที่พึงประสงค์ของการบริหารงานวิชาการ ในระดับมากที่สุด

 ระดับ 4 หมายถึง สภาพปัจจุบันและสภาพที่พึงประสงค์ของการบริหารงานวิชาการ ในระดับมาก

 ระดับ 3 หมายถึง สภาพปัจจุบันและสภาพที่พึงประสงค์ของการบริหารงานวิชาการ ในระดับปานกลาง

 ระดับ 2 หมายถึง สภาพปัจจุบันและสภาพที่พึงประสงค์ของการบริหารงานวิชาการ ในระดับน้อย

 ระดับ 1 หมายถึง สภาพปัจจุบันและสภาพที่พึงประสงค์ของการบริหารงานวิชาการ ในระดับน้อยที่สุด

 ขั้นตอนในการสร้างเครื่องมือ

เครื่องมือที่ใช้ในการวิจัยครั้งนี้เป็นแบบสอบถาม ผู้วิจัยได้ดำเนินการสร้างตามขั้นตอน ดังนี้

2.1 ศึกษาทฤษฎี เอกสาร และงานวิจัยที่เกี่ยวข้อง เพื่อนำข้อมูลมาเป็นแนวทางในการกำหนดกรอบแนวคิด เรื่อง แนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์

2.2 นำข้อมูลมาวิเคราะห์เนื้อหา เพื่อกำหนดแนวคิดการวิจัย แนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์

2.3 สร้างแบบสอบถามตามกรอบแนวคิดการวิจัย 6 ด้าน ดังนี้ ได้แก่ 1) ด้านการจัดการเรียนการสอนในสถานศึกษา 2) ด้านการพัฒนาหลักสูตรของสถานศึกษา 3) ด้านการพัฒนากระบวนการเรียนรู้ 4) ด้านการวัดผล ประเมินผล และดำเนินการเทียบโอนผลการเรียน 5) ด้านการพัฒนาระบบประกันคุณภาพภายในและมาตรฐานการศึกษา 6) ด้านการพัฒนาและใช้สื่อเทคโนโลยีเพื่อการศึกษา แล้วนำฉบับร่างเสนอต่ออาจารย์ที่ปรึกษาสารนิพนธ์ เพื่อพิจารณาตรวจสอบแก้ไข ปรับปรุงให้ถูกต้องเหมาะสม ตรงตามวัตถุประสงค์ของการวิจัย

2.4 นำแบบสอบถามมาปรับปรุงแก้ไขตามข้อเสนอแนะของอาจารย์ที่ปรึกษางานวิจัยแล้วนำเสนอต่อผู้เชี่ยวชาญ จำนวน 3 ท่าน ตรวจสอบความถูกต้องและความเที่ยงตรงของเนื้อหาของแต่ละข้อคำถามได้ค่าดัชนีความสอดคล้อง (IOC, Index of Objective Congruence) มีค่าเท่ากับ 1.00

2.5 นำแบบสอบถามที่มีการปรับปรุง แก้ไขสมบูรณ์แล้ว ไปทดลองใช้กับโรงเรียนหัวหิน สังกัดสำนักงานเขตพื้นที่การศึกษามัธยมศึกษาประจวบคีรีขันธ์ จำนวน 30 คน แล้วหาค่าความเชื่อมั่น (Reliability) ของแบบสอบถามทั้งฉบับ โดยวิธีหาค่าสัมประสิทธิแอลฟาของครอนบาค (Conbach’s Alpha Coefficient) มีค่าความเชื่อมั่นของแบบสอบถามทั้งฉบับเท่ากับ 0.94

2.6 นำแบบสอบถามที่ผ่านการตรวจสอบคุณภาพ ด้านความเที่ยงตรงเชิงเนื้อหาและ ความเชื่อมั่น ไปใช้กับครูโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ จำนวน 260 คน

2.7 จัดทำแบบสอบถามฉบับจริง เพื่อนำไปเก็บข้อมูลในลำดับต่อไป

ส่วนในการสัมภาษณ์ในครั้งนี้ได้แก่ ผู้บริหารสถานศึกษาโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ใช้แบบสัมภาษณ์เกี่ยวกับแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ เป็นแบบสัมภาษณ์แบบกึ่งโครงสร้าง (Semi-Structured Interview) เกี่ยวกับแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์

**3. การเก็บรวบรวมข้อมูล**

การเก็บรวบรวมเครื่องมือ ในการวิจัยครั้งนี้ได้ดำเนินการเก็บรวบรวมข้อมูลตามขั้นตอนดังนี้

3.1 นำหนังสือจากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ไปขอความร่วมมือจากผู้บริหารสถานศึกษาโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์เพื่อแจกแบบสอบถาม ครูโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ จำนวน 260 คน เพื่อเก็บรวบรวมข้อมูล

3.2 ผู้วิจัยได้เก็บรวบรวมข้อมูลโดยแจกแบบสอบถามด้วยตนเองจำนวน 260 ฉบับ คิดเป็นร้อยละ 100

3.3 ผู้วิจัยนำหนังสือขอความร่วมมือในการเก็บรวบรวมข้อมูล จากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ถึงผู้อำนวยการสถานศึกษาโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ที่เป็นกลุ่มผู้ให้ข้อมูล เพื่อขออนุญาตเข้าเก็บรวบรวมข้อมูลจากการสัมภาษณ์

3.4 ผู้วิจัยดำเนินการสัมภาษณ์ผู้อำนวยการสถานศึกษาโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ที่มีประสบการณ์ทางด้านการบริหารอย่างน้อย 5 ปีขึ้นไป

3.5 ผู้วิจัยนำแบบสัมภาษณ์ที่ได้มาตรวจสอบความถูกต้องสมบูรณ์ จากนั้นจึงนำแบบสัมภาษณ์ที่มีความถูกต้องครบถ้วนมาจัดเรียงข้อมูล เพื่อนำมาวิเคราะห์ข้อมูลในขั้นตอนต่อไป

**4. การวิเคราะห์ข้อมูล**

ข้อมูลที่ได้จากระดับศึกษาแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ครั้งนี้ ผู้วิจัยนำมาวิเคราะห์โดยใช้โปรแกรมสำเร็จรูป ดังนี้

 4.1 วิเคราะห์สถานภาพของผู้ตอบแบบสอบถาม จำแนกตาม เพศ อายุ วุฒิการศึกษา และตำแหน่งวิทยะฐานะในการปฏิบัติหน้าที่ โดยใช้ค่าความถี่ และค่าร้อยละ

4.2 วิเคราะห์ระดับศึกษาแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ใน 6 ด้าน ดังนี้ ได้แก่ 1) ด้านการจัดการเรียนการสอนในสถานศึกษา 2) ด้านการพัฒนาหลักสูตรของสถานศึกษา 3) ด้านการพัฒนากระบวนการเรียนรู้ 4) ด้านการวัดผล ประเมินผล และดำเนินการเทียบโอนผลการเรียน 5) ด้านการพัฒนาระบบประกันคุณภาพภายในและมาตรฐานการศึกษา 6) ด้านการพัฒนาและใช้สื่อเทคโนโลยีเพื่อการศึกษา โดยใช้ค่าเฉลี่ย ($\overbar{X}$) และส่วนเบี่ยงเบนมาตรฐาน (S.D.) โดยมีเกณฑ์การแปลความหมายของค่าเฉลี่ย ดังนี้ (พิมลพรรณ เพชรสมบัติ. 2560, น.61-65)

ค่าเฉลี่ย 4.50 – 5.00 หมายถึง สภาพปัจจุบันและสภาพที่พึงประสงค์

 ของการบริหารงานวิชาการ ในระดับมากที่สุด

ค่าเฉลี่ย 3.50 – 4.49 หมายถึง สภาพปัจจุบันและสภาพที่พึงประสงค์

 ของการบริหารงานวิชาการ ในระดับมาก

ค่าเฉลี่ย 2.50 – 3.49 หมายถึง สภาพปัจจุบันและสภาพที่พึงประสงค์

 ของการบริหารงานวิชาการ ในระดับปานกลาง

ค่าเฉลี่ย 1.50 – 2.49 หมายถึง สภาพปัจจุบันและสภาพที่พึงประสงค์

 ของการบริหารงานวิชาการ ในระดับน้อย

ค่าเฉลี่ย 1.00 – 1.49 หมายถึง สภาพปัจจุบันและสภาพที่พึงประสงค์

 มีของการบริหารงานวิชาการ ในระดับน้อยที่สุด

4.3 การวิเคราะห์ข้อมูลที่ได้จากแบบสัมภาษณ์นำมาวิเคราะห์ข้อมูลเชิงเนื้อหา (Content Analysis) และสังเคราะห์ข้อมูลเป็นความเรียง

**ผลการวิจัย**

ผลการวิจัยเรื่อง “แนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ” ผู้วิจัยไดสรุปผลการศึกษาไวดังนี้

1. ผลการศึกษาสภาพปัจจุบัน สภาพที่พึงประสงค์ของการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ นำเสนอในรูปของค่าเฉลี่ยและส่วนเบี่ยงเบนมาตรฐาน 2 ดังตารางที่ 1

ตารางที่ 1 **แสดงค่าเฉลี่ย และส่วนเบี่ยงเบนมาตรฐาน**การบริหารงานวิชาการ ของโรงเรียนในสังกัด สำนักงานเขตพื้นที่การศึกษามัธยมศึกษาประจวบคีรีขันธ์ **โดยรวม 6 ด้าน**

|  |  |  |
| --- | --- | --- |
| การบริหารงานวิชาการ | สภาพปัจจุบัน | สภาพที่พึงประสงค์ |
| $$\overbar{X}$$ | **S.D** | ระดับ | ลำดับ | $$\overbar{X}$$ | **S.D** | ระดับ | ลำดับ |
| 1 | ด้านการจัดการเรียนการสอนในสถานศึกษา | 4.46 | 0.66 | มากที่สุด | 1 | 4.76 | 0.42 | มากที่สุด | 3 |
| 2 | ด้านการพัฒนาหลัก สูตรของสถานศึกษา | 4.29 | 0.68 | มาก | 2 | 4.71 | 0.44 | มากที่สุด | 4 |
| 3 | ด้านการพัฒนากระบวน การเรียนรู้ | 4.27 | 0.65 | มาก | 3 | 4.71 | 0.45 | มากที่สุด | 5 |
| 4 | ด้านการวัดผลประเมิน ผลและ ดำเนินการเทียบโอนผลการเรียน | 4.16 | 0.57 | มาก | 6 | 4.77 | 0.43 | มากที่สุด | 2 |
| 5 | ด้านการพัฒนาระบบประกันคุณภาพภายใน และมาตรฐานการศึกษา | 4.22 | 0.58 | มาก | 4 | 4.78 | 0.42 | มากที่สุด | 1 |
| 6 | ด้านการพัฒนาและใช้สื่อเทคโนโลยีเพื่อการ ศึกษา | 4.07 | 0.62 | มาก | 5 | 4.66 | 0.46 | มากที่สุด | 6 |
|  | รวม | 4.25 | 0.62 | มาก |  | **4.73** | **0.42** | มากที่สุด |

จากตารางที่ 1 พบว่า สภาพปัจจุบันของการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมทั้ง 6 ด้าน มีค่าเฉลี่ยอยู่ในระดับมาก ($\overbar{X}$ =4.25) เมื่อพิจารณาเป็นรายด้าน พบว่า ด้านการจัดการเรียนการสอนในสถานศึกษาอยู่ในระดับมากที่สุด ($\overbar{X}$=4.46) รองลงมาคือ ด้านการพัฒนาหลักสูตรของสถานศึกษา มีค่าเฉลี่ยอยู่ในระดับมาก ($\overbar{X}$=4.29) ด้านการพัฒนากระบวนการเรียนรู้ มีค่าเฉลี่ยอยู่ในระดับมาก ($\overbar{X}$=4.27) ด้านการพัฒนาระบบประกันคุณภาพภายในและมาตรฐานการศึกษา มีค่าเฉลี่ยอยู่ในระดับมาก ($\overbar{X}$=4.22) ด้านการพัฒนาและใช้สื่อเทคโนโลยีเพื่อการศึกษา มีค่าเฉลี่ยอยู่ในระดับมาก ($\overbar{X}$=4.07) และค่าเฉลี่ยต่ำสุด คือ ด้านการวัดผลประเมินผลและดำเนินการเทียบโอนผลการเรียน มีค่าเฉลี่ยอยู่ในระดับมาก ($\overbar{X}$=4.16)

สภาพที่พึงประสงค์ของการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมทั้ง 6 ด้าน มีค่าเฉลี่ยอยู่ในระดับมากที่สุด ($\overbar{X}$=4.73) เมื่อพิจารณาเป็นรายด้าน พบว่า ด้านการพัฒนาระบบประกันคุณภาพภายในและมาตรฐานการศึกษา มีค่าเฉลี่ยอยู่ในระดับมากที่สุด ($\overbar{X}$=4.66) รองลงมาคือ ด้านการวัดผลประเมินผลและดำเนินการเทียบโอนผลการเรียน มีค่าเฉลี่ยอยู่ในระดับมากที่สุด ($\overbar{X}$=4.77) ด้านการจัดการเรียนการสอนในสถานศึกษา อยู่ในระดับมากที่สุด ($\overbar{X}$=4.76) ด้านการพัฒนาหลักสูตรของสถานศึกษา มีค่าเฉลี่ยอยู่ในระดับมาก ($\overbar{X}$=4.71) ด้านการพัฒนากระบวนการเรียนรู้ มีค่าเฉลี่ยอยู่ในระดับมาก ($\overbar{X}$=4.71) และค่าเฉลี่ยต่ำสุด คือ ด้านการพัฒนาและใช้สื่อเทคโนโลยีเพื่อการศึกษา มีค่าเฉลี่ยอยู่ในระดับมาก ($\overbar{X}$=4.66)

2. ผลการศึกษาแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ จากการสัมภาษณ์ความคิดเห็นของผู้ให้ข้อมูลหลักสามารถสรุปแนวทางได้ดังนี้

ด้านการจัดการเรียนการสอนในสถานศึกษา

1) ประชุมแลกเปลี่ยนเรียนรู้ร่วมกัน ด้วยชุมชนการพัฒนาวิชาชีพ พบความต้องที่จะนำเทคโนโลยีมาใช้ในการพัฒนาคุณภาพสถานศึกษา การใช้เทคโนโลยีการเก็บข้อมูลเอกสาร

2) จัดสภาพแวดล้อมการเรียนรู้ที่สนับสนุนการใช้เทคโนโลยีในการเรียนรู้ และสร้างพื้นที่เรียนรู้ที่เป็นกลางให้กับนักเรียนในโรงเรียน

3) สนับสนุนและส่งเสริมการพัฒนาทักษะและความรู้ของครูในการใช้เทคโนโลยีในการสอน โดยการจัดอบรม

ด้านการพัฒนาหลักสูตรของสถานศึกษา

 1) ผู้บริหารให้การมุ่งเน้นการพัฒนาผู้เรียนรอบด้าน โดยการกำหนดทิศทางของหลักสูตรมีการมุ่งเน้นตามมาตรฐานการศึกษา

 2) ส่งเสริมการเรียนรู้ผ่านกิจกรรมที่เชื่อมโยงกับการเรียนรู้และความหลากหลายทางวัฒนธรรมและฝึกทักษะการแก้ไขปัญหาที่ซับซ้อนในสถานการณ์ที่หลากหลายๆ

 3) สร้างแพลตฟอร์มการเรียนรู้ที่เป็นสื่อกลางให้นักเรียนได้รับความรู้และประสบการณ์ในการเรียนรู้ในรูปแบบต่าง ๆ ที่สอดคล้องกับหลักสูตรการเรียนรู้

 ด้านการพัฒนากระบวนการเรียนรู้

 1) ผู้บริหารส่งเสริมให้ครูใช้แหล่งเรียนรู้ในท้องถิ่น เรียนรู้กับวิทยากรที่เป็นภูมิปัญญาท้องถิ่น จัดทำข้อมูลสารสนเทศการจัดการเรียนรู้ ทำแหล่งเรียนรู้ออนไลน์

 2) จัดทำโครงการที่ให้นักเรียนได้เข้าร่วมกิจกรรมในชุมชน หรือทำงานร่วมกับองค์กรท้องถิ่นเพื่อเป็นการเรียนรู้บริบทท้องถิ่นของตนเอง

 3) จัดทำเนื้อหาการเรียนรู้ที่มีความหลากหลายและสอดคล้องกับความต้องการของนักเรียน การสร้างแหล่งเรียนรู้ออนไลน์ที่สามารถเข้าถึงได้ง่ายและมีประสิทธิภาพ

 ด้านการวัดผล ประเมินผล และดำเนินการเทียบโอนผลการเรียน

 1) ผู้บริหารส่งเสริมการใช้ระบบโปรแกรมสำเร็จรูป และระบบเว็บไซต์ เพื่อช่วยในการเก็บข้อมูลคะแนน การประมวลผลคะแนน และการสรุปข้อมูลสารสนเทศเพื่อการจัดการชั้นเรียน

 2) จัดกิจกรรมอบรมเพื่อเสริมสร้างความรู้และทักษะในการใช้โปรแกรมการวัดและประเมินผล โดยเน้นการปฏิบัติ

 3) มีการใช้โปรแกรมออนไลน์จัดทำผลการเรียน ประกาศผลการเรียนทางช่องทางออนไลน์ให้นักเรียนและผู้ปกครองทราบ

 ด้านการพัฒนาระบบประกันคุณภาพภายในและมาตรฐานการศึกษา

 1) ส่งเสริมพัฒนาคุณภาพการศึกษา การใช้เทคโนโลยีเก็บข้อมูล การบริหารจัดการสถานศึกษาได้อย่างเป็นระบบและสามารถเข้าถึงข้อมูลได้ทางช่องออนไลน์

 2) สร้างกระบวนการการประเมินและติดตามผลเพื่อตรวจสอบและปรับปรุงคุณภาพการศึกษาอย่างต่อเนื่อง

 3) มีการสร้างมาตรฐานการศึกษาที่ชัดเจนและเป็นที่ยอมรับต่อสถาบันภายนอกเพื่อให้การศึกษาที่มีคุณภาพ

 ด้านการพัฒนาและใช้สื่อเทคโนโลยีเพื่อการศึกษา

 1) ผู้บริหารส่งเสริมกิจกรรมชุมชนแห่งการเรียนรู้ทางวิชาชีพ PLC ส่งเสริมให้ครูได้สะท้อนปัญหา จุดควรพัฒนา และ แนวทางการพัฒนาอย่างต่อเนื่อง

 2) ส่งเสริมและสนับสนุนครูในการอบรมและพัฒนาทักษะในการสร้างสื่อการเรียนรู้

 3) จัดหาเครื่องมืออุปกรณ์ที่มีคุณภาพเพื่อใช้ในการพัฒนาสื่อการเรียนรู้ที่เหมาะสมและมีคุณภาพ ให้กับนักเรียนในแต่ละช่วงวัย

**สรุปผลและอภิปรายผล**

**สรุปผล**

 จากการวิจัยครั้งนี้ ผลการวิจัยสรุปตามวัตถุประสงค์ของการวิจัยตามลำดับดังนี้

 **ด้านการจัดการเรียนการสอนในสถานศึกษา** สภาพปัจจุบันการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาจัดทำหลักสูตรสอดคล้องกับหลักสูตรแกนกลางการศึกษาขั้นพื้นฐาน มีค่าเฉลี่ยสูงสุด รองลงมาคือ ผู้บริหารสถานศึกษาจัดทำหลักสูตรโดยผ่านความเห็นชอบจากคณะกรรม การสถานศึกษาขั้นพื้นฐานผู้บริหารสถานศึกษา ส่วนผู้บริหารสถานศึกษาส่งเสริมการจัดทำแบบเรียน E-Learning สำหรับใช้บนเครือข่ายอินเทอร์เน็ต จัดการเรียนการสอนและกระตุ้นความสนใจของผู้เรียน มีค่าเฉลี่ยต่ำสุด

 สภาพที่พึงประสงค์การบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาจัดทำหลักสูตรสอดคล้องกับหลักสูตรแกนกลางการศึกษาขั้นพื้นฐาน มีค่าเฉลี่ยสูงสุด รองลงมา คือ ผู้บริหารสถานศึกษาเป็นผู้ส่งเสริมการออกแบบการเรียนรู้ที่ช่วยพัฒนาทักษะเฉพาะด้านของแต่ละ บุคคลและพัฒนาทักษะการเป็นนวัตกรมีความสามารถนำไปประยุกต์ใช้ในการดำเนินชีวิตในอนาคตของผู้เรียน ส่วน ผู้บริหารสถานศึกษาส่งเสริมการพัฒนาหลักสูตรสถานศึกษาโดยมีการเชื่อมโยงกับมาตรฐานการเรียนรู้ทุกองค์ประกอบของหลักสูตรให้มีความถูกต้อง เหมาะสม มีค่าเฉลี่ยต่ำสุด

 **ด้านการพัฒนาหลักสูตรของสถานศึกษา** สภาพปัจจุบันการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษามีการจัดทำหลักสูตรมุ่งเน้นในการส่งเสริมความรู้และทักษะ ในการเป็นผู้นำที่เข้าใจบริบทต่าง ๆ และความหลากหลายทางวัฒนธรรมบนโลกดิจิทัล มีค่าเฉลี่ยสูงสุด รองลงมา คือ ผู้บริหารสถานศึกษามีการจัดทำหลักสูตรสถานศึกษามีระบบการควบคุมคุณภาพในด้านการจัดการเรียนรู้และกระบวน การวัดประเมินผล ส่วนผู้บริหารสถานศึกษามีการออกแบบหลักสูตรมุ่งเน้นความคิดสร้างสรรค์และมุ่งเน้นการพัฒนาความเป็นนวัตกรสังคมเพื่อให้ผู้เรียนสามารถสร้างนวัตกรรมให้สอดคล้องกับทิศทางของสังคมและทิศทางความหลากหลายของอาชีพในอนาคต มีค่าเฉลี่ยต่ำสุด

 สภาพที่พึงประสงค์แนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษามีการจัดทำหลักสูตรมุ่งเน้นในการส่งเสริมความรู้และทักษะ ในการเป็นผู้นำที่เข้าใจบริบทต่าง ๆ และความหลากหลายทางวัฒนธรรมบนโลกดิจิทัล มีค่าเฉลี่ยสูงสุด รองลงมา คือ ผู้บริหารสถาน ศึกษามีการจัดทำหลักสูตรสถาน ศึกษามีระบบการควบคุมคุณภาพในด้านการจัดการเรียนรู้และกระบวน การวัดประเมินผล ผู้บริหารสถานศึกษามีการออกแบบหลักสูตรมุ่งเน้นความคิดสร้างสรรค์และมุ่งเน้นการพัฒนาความเป็นนวัตกรสังคมเพื่อให้ผู้เรียนสามารถสร้างนวัตกรรมให้สอดคล้องกับทิศทางของสังคมและทิศทางความหลากหลายของอาชีพในอนาคต มีค่าเฉลี่ยต่ำสุด

 **ด้านการพัฒนากระบวนการเรียนรู้** สภาพปัจจุบันการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมากเมื่อพิจารณาเป็นรายข้อ พบว่า ผู้บริหารสถานศึกษาสนับสนุนครูจัดกิจกรรมให้ผู้เรียนได้เรียนรู้จากประสบการณ์จริง มีค่าเฉลี่ยสูงสุด รองลงมา คือ ผู้บริหารสถานศึกษาสนับ สนุนครูจัดทำเนื้อหาสาระและกิจกรรมให้สอดคล้องกับความสนใจและความถนัด โดยคำนึง ถึงความแตกต่างระหว่างบุคคล ส่วนผู้บริหารสถานศึกษาสนับ สนุนครูในการพัฒนาวิธีการให้ความรู้แก่ผู้เรียนและการนำไปประยุกต์ใช้มีค่าเฉลี่ยต่ำสุด

สภาพที่พึงประสงค์การบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาสนับ สนุนครูจัดทำเนื้อหาสาระและกิจกรรมให้สอดคล้องกับความสนใจและความถนัด โดยคำนึง ถึงความแตกต่างระหว่างบุคคล มีค่าเฉลี่ยสูงสุด รองลงมา คือ ผู้บริหารสถานศึกษาสนับสนุนครูจัดกิจกรรมให้ผู้เรียนได้เรียนรู้จากประสบการณ์จริงส่วนผู้บริหารสถานศึกษาสนับ สนุนให้ครูจัดทำแผนการจัดการเรียนรู้ โดยมุ่งพัฒนากระบวนการเรียนรู้สู่ผู้เรียนมีค่าเฉลี่ยต่ำสุด

 **ด้านการวัดผล ประเมินผล และดำเนินการเทียบโอนผลการเรียน** สภาพปัจจุบันการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษามีส่งเสริมสนับสนุนให้มีการจัดอบรมครู บุคลากรให้มีความรู้เกี่ยวกับการใช้โปรแกรมการวัดและประเมินผลมีค่าเฉลี่ยสูงสุด รองลงมา คือ ผู้บริหารสถานศึกษาร่วมกับบุคลากรจัดให้มีการประเมิน ผลการเรียนทุกช่วงชั้นตามสภาพจริง เพื่อนำไปพัฒนากระบวน การเรียนการสอน ส่วนผู้บริหารสถานศึกษามีการรายงานแสดงผลการเรียนของนักเรียนรายบุคคลแก่ผู้ปกครองและนักเรียน ด้วยระบบแจ้งผลการเรียนออนไลน์อย่างต่อเนื่อง มีค่าเฉลี่ยต่ำสุด

 สภาพที่พึงประสงค์การบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาร่วมกับบุคลากรจัดให้มีการประเมิน ผลการเรียนทุกช่วงชั้นตามสภาพจริง เพื่อนำไปพัฒนากระบวน การเรียนการสอน มีค่าเฉลี่ยสูงสุด รองลงมา คือ ผู้บริหารสถานศึกษามีส่งเสริมสนับสนุนให้มีการจัดอบรมครู บุคลากรให้มีความรู้เกี่ยวกับการใช้โปรแกรมการวัดและประเมินผล ส่วนผู้บริหารสถานศึกษาส่งเสริมให้มีการนำเทคโนโลยีสารสนเทศไปใช้ในการประเมินการอ่าน คิด วิเคราะห์และเขียน มีค่าเฉลี่ยต่ำสุด

 **ด้านการพัฒนาระบบประกันคุณภาพภายในและมาตรฐานการศึกษา** สภาพปัจจุบันการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาจัดทำแผนกลยุทธ์ของสถานศึกษาที่มุ่งเน้นคุณภาพการศึกษา มีค่าเฉลี่ยสูงสุด รองลงมา คือ ผู้บริหารสถานศึกษาสนับสนุนให้ครูใช้เทคโนโลยีสารสนเทศรูปแบบอื่น ๆ ในการจัดทำรายงานการประกันคุณภาพภายในสถานศึกษา ส่วน ผู้บริหารสถานศึกษามีการกำกับติดตามงานรายงานการประกันคุณภาพภายในสถานศึกษาตามปฏิทินที่กำหนดอย่างชัดเจนและต่อเนื่องตลอดไป มีค่าเฉลี่ยต่ำสุด

 สภาพที่พึงประสงค์การบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาจัดระบบข้อมูลสารสนเทศให้เป็นหมวดหมู่ สมบูรณ์เป็นปัจจุบันอยู่เสมอ และผู้บริหารสถานศึกษาจัดทำแผนกลยุทธ์ของสถานศึกษาที่มุ่งเน้นคุณภาพการศึกษา มีค่าเฉลี่ยสูงสุด รองลงมา คือ ผู้บริหารสถานศึกษาสนับสนุนให้ครูใช้เทคโนโลยีสารสนเทศรูปแบบอื่น ๆ ในการจัดทำรายงานการประกันคุณภาพภายในสถานศึกษา ส่วนผู้บริหารสถานศึกษาตรวจสอบคุณภาพการศึกษาของสถานศึกษาให้เป็นไปตามมาตรฐานอย่างเป็นระบบมีค่าเฉลี่ยต่ำสุด

ด้านการพัฒนาและใช้สื่อเทคโนโลยีเพื่อการศึกษา สภาพปัจจุบันการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาส่งเสริมครูให้ผลิตสื่อการเรียนและอำนวยความสะดวกเพื่อให้ผู้เรียนเกิดการเรียนรู้ มีค่าเฉลี่ยสูงสุด รองลงมา คือ ผู้บริหารสถานศึกษากำหนดนโยบาย วางแผนในเรื่องการจัดหาและพัฒนาสื่อการเรียนรู้และเทคโนโลยีเพื่อการศึกษาของสถานศึกษา ส่วนผู้บริหารสถานศึกษาจัดทำห้องปฏิบัติการหรือศูนย์การเรียนรู้ให้มีรูปลักษณ์ที่ทันสมัย สวยงาม ร่มรื่น จูงใจ ให้เข้าไปใช้บริการ มีค่าเฉลี่ยต่ำสุด

 สภาพที่พึงประสงค์การบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษามีการจัดทำหลักสูตรมุ่งเน้นในการส่งเสริมความรู้และทักษะ ในการเป็นผู้นำที่เข้าใจบริบทต่าง ๆ และความหลากหลายทางวัฒนธรรมบนโลกดิจิทัล มีค่าเฉลี่ยสูงสุด รองลงมา คือ ผู้บริหารสถาน ศึกษามีการจัดทำหลักสูตรสถาน ศึกษามีระบบการควบคุมคุณภาพในด้านการจัดการเรียนรู้และกระบวน การวัดประเมินผล ผู้บริหารสถานศึกษามีการออกแบบหลักสูตรมุ่งเน้นความคิดสร้างสรรค์และมุ่งเน้นการพัฒนาความเป็นนวัตกรสังคมเพื่อให้ผู้เรียนสามารถสร้างนวัตกรรมให้สอดคล้องกับทิศทางของสังคมและทิศทางความหลากหลายของอาชีพในอนาคต มีค่าเฉลี่ยต่ำสุด

แนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์

ด้านการจัดการเรียนการสอนในสถานศึกษา ประกอบด้วย 3 แนวทาง 1) ประชุมแลกเปลี่ยนเรียนรู้ร่วมกัน ด้วยชุมชนการพัฒนาวิชาชีพ พบความต้องที่จะนำเทคโนโลยีมาใช้ในการพัฒนาคุณภาพสถานศึกษา การใช้เทคโนโลยีการเก็บข้อมูลเอกสาร 2) จัดสภาพแวดล้อมการเรียนรู้ที่สนับสนุนการใช้เทคโนโลยีในการเรียนรู้ และสร้างพื้นที่เรียนรู้ที่เป็นกลางให้กับนักเรียนในโรงเรียน 3) สนับสนุนและส่งเสริมการพัฒนาทักษะและความรู้ของครูในการใช้เทคโนโลยีในการสอน โดยการจัดอบรม

ด้านการพัฒนาหลักสูตรของสถานศึกษา ประกอบด้วย 3 แนวทาง 1) ผู้บริหารให้การมุ่งเน้นการพัฒนาผู้เรียนรอบด้าน โดยการกำหนดทิศทางของหลักสูตรมีการมุ่งเน้นตามมาตรฐานการศึกษา 2) ส่งเสริมการเรียนรู้ผ่านกิจกรรมที่เชื่อมโยงกับการเรียนรู้และความหลากหลายทางวัฒนธรรมและฝึกทักษะการแก้ไขปัญหาที่ซับซ้อนในสถานการณ์ที่หลากหลาย ๆ 3) สร้างแพลตฟอร์มการเรียนรู้ที่เป็นสื่อกลางให้นักเรียนได้รับความรู้และประสบการณ์ในการเรียนรู้ในรูปแบบต่าง ๆ ที่สอดคล้องกับหลักสูตรการเรียนรู้

ด้านการพัฒนากระบวนการเรียนรู้ ประกอบด้วย 3 แนวทาง 1) ผู้บริหารส่งเสริมให้ครูใช้แหล่งเรียนรู้ในท้องถิ่น เรียนรู้กับวิทยากรที่เป็นภูมิปัญญาท้องถิ่น จัดทำข้อมูลสารสนเทศการจัดการเรียนรู้ ทำแหล่งเรียนรู้ออนไลน์ 2) จัดทำโครงการที่ให้นักเรียนได้เข้าร่วมกิจกรรมในชุมชน หรือทำงานร่วมกับองค์กรท้องถิ่นเพื่อเป็นการเรียนรู้บริบทท้องถิ่นของตนเอง 3) จัดทำเนื้อหาการเรียนรู้ที่มีความหลากหลายและสอดคล้องกับความต้องการของนักเรียน การสร้างแหล่งเรียนรู้ออนไลน์ที่สามารถเข้าถึงได้ง่ายและมีประสิทธิภาพ

ด้านการวัดผล ประเมินผล และดำเนินการเทียบโอนผลการเรียน ประกอบด้วย 3 แนวทาง 1) ผู้บริหารส่งเสริมการใช้ระบบโปรแกรมสำเร็จรูป และระบบเว็บไซต์ เพื่อช่วยในการเก็บข้อมูลคะแนน การประมวลผลคะแนน และการสรุปข้อมูลสารสนเทศเพื่อการจัดการชั้นเรียน 2) จัดกิจกรรมอบรมเพื่อเสริมสร้างความรู้และทักษะในการใช้โปรแกรมการวัดและประเมินผล โดยเน้นการปฏิบัติ 3) มีการใช้โปรแกรมออนไลน์จัดทำผลการเรียน ประกาศผลการเรียนทางช่องทางออนไลน์ให้นักเรียนและผู้ปกครองทราบ

ด้านการพัฒนาระบบประกันคุณภาพภายในและมาตรฐานการศึกษา ประกอบด้วย 3 แนวทาง 1) ส่งเสริมพัฒนาคุณภาพการศึกษา การใช้เทคโนโลยีเก็บข้อมูล การบริหารจัดการสถานศึกษาได้อย่างเป็นระบบและสามารถเข้าถึงข้อมูลได้ทางช่องออนไลน์ 2) สร้างกระบวนการการประเมินและติดตามผลเพื่อตรวจสอบและปรับปรุงคุณภาพการศึกษาอย่างต่อเนื่อง 3) มีการสร้างมาตรฐานการศึกษาที่ชัดเจนและเป็นที่ยอมรับต่อสถาบันภายนอกเพื่อให้การศึกษาที่มีคุณภาพ

 ด้านการพัฒนาและใช้สื่อเทคโนโลยีเพื่อการศึกษา ประกอบด้วย 3 แนวทาง 1) ผู้บริหารส่งเสริมกิจกรรมชุมชนแห่งการเรียนรู้ทางวิชาชีพ PLC ส่งเสริมให้ครูได้สะท้อนปัญหา จุดควรพัฒนา และ แนวทางการพัฒนาอย่างต่อเนื่อง 2) ส่งเสริมและสนับสนุนครูในการอบรมและพัฒนาทักษะในการสร้างสื่อการเรียนรู้ 3) จัดหาเครื่องมืออุปกรณ์ที่มีคุณภาพเพื่อใช้ในการพัฒนาสื่อการเรียนรู้ที่เหมาะสมและมีคุณภาพ ให้กับนักเรียนในแต่ละช่วงวัย

**อภิปรายผล**

จากผลการวิจัยแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ สภาพปัจจุบันโดยรวมทั้ง 6 ด้าน มีค่าเฉลี่ยอยู่ในระดับมาก โดยมีด้านการจัดการเรียนการสอนในสถานศึกษา มีค่าเฉลี่ยสูงสุดเมื่อพิจารณาเป็นรายด้าน พบว่าด้านการจัดการเรียนการสอนในสถานศึกษา มีค่าเฉลี่ยสูงสุด ทั้งนี้อาจเป็นเพราะว่า ผู้บริหารสถานศึกษามีส่วนร่วมกับบุคลากรจัดทำแผนการเรียนรู้ทุกกลุ่มสาระการเรียนรู้ ออกแบบการเรียน รู้ที่ช่วยพัฒนาทักษะเฉพาะด้านของแต่ละบุคคลสนับสนุนการจัดกิจกรรมการเรียนการสอน พัฒนาคุณธรรมนำความรู้ โดยใช้หลักปรัชญาของเศรษฐกิจพอเพียง สนับสนุนให้ครูประยุกต์ใช้สื่อการเรียนการสอนและอุปกรณ์ดิจิทัลที่หลากหลายเข้ามามีส่วนร่วมภายในห้องเรียนเพื่อส่งเสริมและพัฒนารูปแบบการเรียนรู้ของผู้เรียน ส่งเสริมให้ครูจัดการเรียนการสอนโดยการใช้เทคโนโลยีเพื่อการจัดการเรียนการสอน เรียนรู้การใช้เทคโนโลยีเพื่อช่วยให้เกิดความสะดวก มุ่งพัฒนาห้องปฏิบัติการต่าง ๆ ให้เอื้อต่อการเรียนรู้ของผู้เรียนส่งเสริมการออกแบบการเรียนการสอนโดยคำนึงถึงความแตกต่างทางศักยภาพของผู้เรียนแต่ละบุคคลในระดับที่แตกต่างกันได้ ส่งเสริมให้ครูเรียนรู้และพัฒนาตนเอง อย่างต่อเนื่อง ซึ่งสอดคล้องกับแนวคิดของ คิมบร็อค และนันเนอรี (Kimbrough. &.Nunnery.1998, p.58) ได้กล่าวไว้ว่า การจัดการเรียนการสอนในสถานศึกษา หมายถึง งานการเรียนการสอน (การแปลงหลักสูตรไปสู่การสอน) ได้แก่ การจัดทำแผนการสอนและบันทึกการสอนตลอดจนปรับปรุงพัฒนากระบวนการเรียนการสอนให้มีประสิทธิภาพสูงสุด บรรลุตามจุดมุ่งหมายของหลักสูตร จัดให้มีการอบรมสาธิต การแลกเปลี่ยนความรู้ ความคิดและประสบการณ์กับเพื่อนครู หรือผู้ทรงคุณวุฒิอื่น ๆ เกี่ยวกับวิธีการสอนแบบใหม่ ซึ่งสอดคล้องกับงานวิจัยของ รัชพงษ์ ศรีมามาศ (2563 ) การใช้เทคโนโลยีสารสนเทศเพื่อการบริหารงานวิชาการของครูในโรงเรียนสังกัดสำนักงานเขตพื้นที่การศึกษาประถมศึกษานนทบุรี เขต 1 วัตถุประสงค์เพื่อศึกษาการบริหารงานวิชาการของครูในโรงเรียนสังกัดสำนักงานเขตพื้นที่การศึกษาประถมศึกษานนทบุรี เขต 1 ผลการวิจัยพบว่า ครูที่มีอายุ ประสบการณ์ทำงานต่างกันมีความคิดเห็นไม่ต่างกัน ส่วนครูที่อยู่ในกลุ่มสาระการเรียนรู้ และขนาดโรงเรียนที่ต่างกันมีความคิดเห็นแตกต่างกัน และสอดคล้องกับงานวิจัยของ พิมพ์ใจ พุฒจัตุรัส (2563) ได้ศึกษาวิจัยเรื่อง การบริหารงานวิชาการของโรงเรียน สังกัดสำนักงาน มีวัตถุประสงค์เพื่อศึกษา 1) ศึกษาการบริหารงานวิชาการของโรงเรียน สังกัดสำนักงานศึกษาธิการภาค 1 2) เปรียบเทียบการบริหารงานวิชาการของโรงเรียน สังกัดสำนักงานศึกษาธิการ ภาค 1 จำแนกตาม ประสบการณ์การทำงาน ขนาดโรงเรียน และระดับการศึกษา และ 3) ศึกษาความต้องการจำเป็นของการบริหารงานวิชาการของโรงเรียน สังกัดสำนักงานศึกษาธิการภาค 1 ผลการวิจัยพบว่า การบริหารงานวิชาการของโรงเรียน สังกัดสำนักงานศึกษาธิการภาค 1 โดยรวมและรายด้านอยู่ในระดับมาก พบว่า ด้านที่มีค่าเฉลี่ยสูงสุด

เมื่อพิจารณาสภาพที่พึงประสงค์การบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ โดยรวมทั้ง 6 ด้านอยู่ในระดับ มากที่สุด เมื่อพิจารณาเป็นรายด้าน พบว่า ด้านการพัฒนาระบบประกันคุณภาพภายในและมาตรฐานการศึกษา **มีค่าเฉลี่ยสูงสุด** ทั้งนี้อาจเป็นเพราะว่า ผู้บริหารสถานศึกษาเป็นผู้ส่งเสริมการออกแบบการเรียนรู้ที่ช่วยพัฒนาทักษะเฉพาะด้านของแต่ละ บุคคลและพัฒนาทักษะการเป็นนวัตกรมีความสามารถนำไปประยุกต์ใช้ในการดำเนินชีวิตในอนาคตของผู้เรียน ผู้บริหารสถานศึกษามีการพัฒนาและปรับปรุงหลักสูตรของสถานศึกษาที่มีอยู่แล้วให้ดียิ่งขึ้น ซึ่งสอดคล้องกับแนวคิดของ สำนักงานคณะกรรมการการศึกษาขั้นพื้นฐาน กระทรวงศึกษาธิการ (2561,น.25) ได้กล่าวไว้ว่า การพัฒนาระบบประกันคุณภาพภายในและมาตรฐานการศึกษา หมายถึงการจัดระบบโครงสร้างองค์กรให้รองรับการจัดระบบการประกันคุณภาพภายในสถานศึกษากำหนดเกณฑ์การประเมินเป้าหมายความสำเร็จของสถานศึกษาตามมาตรฐานการศึกษาและตัวชี้วัดของกระทรวง เป้าหมาย ความสำเร็จของเขตพื้นที่การศึกษา หลักเกณฑ์และวิธีการประเมินของสำนักงานรับรองความสำเร็จของสถานศึกษา วางแผนการพัฒนาคุณภาพการศึกษา ตามระบบการประกันคุณภาพการศึกษา ให้บรรลุตามเป้าหมายความสำเร็จของสถานศึกษาดำเนินการพัฒนางานตามแผนและติดตาม ตรวจสอบและประเมินคุณภาพภายในเพื่อปรับปรุงพัฒนาอย่างต่อเนื่องประสานความร่วมมือกับสถานศึกษาและหน่วยงานอื่นในการปรับปรุงและพัฒนาระบบการประกันคุณภาพภายใน และการพัฒนาคุณภาพการศึกษาตามระบบการประกันคุณภาพการศึกษาประสานงานกับเขตพื้นที่การศึกษา เพื่อการประเมินคุณภาพการศึกษาของสถานศึกษาตามระบบการประกันคุณภาพการศึกษาภายในเขตพื้นที่การศึกษาประสานงานกับสำนักงานรับรองมาตรฐานการศึกษาและประเมินคุณภาพการศึกษาในการประเมินสถานศึกษาเพื่อเป็นฐานในการพัฒนาอย่างเป็นระบบและต่อเนื่อง ซึ่งสอดคล้องกับงานวิจัยของ เกตกนก สวยค้าข้าว (2562) ได้ศึกษาวิจัยเรื่อง การบริหารงานวิชาการของโรงเรียนราชินีบูรณะสำนักงานเขตพื้นที่การศึกษามัธยมศึกษา เขต 9 มีวัตถุประสงค์์เพื่อทราบการบริหารงานวิชาการของโรงเรียนราชินีบูรณะ ผลการวิจัยพบว่า การบริหารงานวิชาการของโรงเรียนราชินีบูรณะ สำนักงานเขตพื้นที่การศึกษามัธยมศึกษาเขต 9 โดยภาพรวมอยู่ในระดับมาก เมื่อพิจารณารายด้านพบว่า อยู่ในระดับมาก 6 ด้าน คือ การพัฒนาหลักสูตรสถานศึกษา การวัดผล ประเมินผลและเทียบโอนผลการเรียน การพัฒนากระบวนการจัดการเรียนรู้ การพัฒนาระบบการประกันคุณภาพภายในสถานศึกษา การนิเทศการศึกษา การพัฒนาแหล่งเรียนรู้ และสอดคล้องกับงานวิจัย จิรารัตน์ กระจ่างดี (2562) ได้ทำการวิจัยเรื่อง การศึกษากลยุทธ์การบริหารงานวิชาการของโรงเรียนขยายโอกาส ในอำเภอขุนยวม จังหวัดแม่ฮ่องสอน การวิจัยครั้งนี้มีวัตถุประสงค์เพื่อพัฒนากลยุทธ์การบริหารงานวิชาการของโรงเรียนขยายโอกาสในอาส อำเภอขุนยวม จังหวัดแม่ฮ่องสอน ผลการศึกษา สามารถสรุปได้ดังนี้ โรงเรียนขยายโอกาสใน อำเภอขุนยวม จังหวัดแม่ฮ่องสอน มีสภาพการบริหารงานวิชาการทั้ง 6 ด้าน โดยภาพรวมอยู่ในระดับปานกลางและเมื่อเรียงตามอันดับพบว่าอันดับที่ 1 ด้านการวัดผลประเมินผลและเทียบโอนผลการเรียน อันดับที่ 2 ด้านการพัฒนาหลักสูตรสถานศึกษา อันดับที่ 3 ด้านการพัฒนาระบบการประกันคุณภาพภายในสถานศึกษา อันดับที่ 4 ด้านการพัฒนากระบวนการเรียนรู้ อันดับที่ 5 ด้านการพัฒนาสื่อนวัตกรรมและเทคโนโลยีทางการจัดการศึกษา อันดับที่ 6 ด้านการวิจัยเพื่อพัฒนาคุณภาพการศึกษา ตามลำดับ

**ข้อเสนอแนะ**

จากผลการวิจัยพบว่า แนวทางการบริหารงานวิชาการ ของแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์มีข้อเสนอแนะ ดังนี้

**ข้อเสนอแนะเพื่อการปฏิบัติ**

 1. ด้านการจัดการเรียนการสอนในสถานศึกษา ผู้บริหารสถานศึกษาควรจะให้การสนับสนุนเกี่ยวกับ การจัดทำแบบเรียน E-Learning สำหรับใช้บนเครือข่ายอินเทอร์เน็ต จัดการเรียนการสอนและกระตุ้นความสนใจของผู้เรียน ส่งเสริมสมรรถนะด้านเทคโนโลยีสารสนเทศแก่ครูผู้สอนด้วยแนวทาง Active Learning วิเคราะห์และสังเคราะห์รูปแบบการเรียนรู้แบบผสมผสานด้วยวิธีการ เรียนรู้เชิงรุก เพื่อเสริมสร้างสมรรถนะด้านเทคโนโลยีสารสนเทศและการสื่อสารของครูผู้สอนในการใช้เทคโนโลยีในการสอน ควรจัดกิจกรรมให้ผู้เรียนได้การ เรียนรู้โดยการอ่าน การเขียน การโต้ตอบ และการแก้ปัญหา อีกทั้งให้ผู้เรียนได้ใช้กระบวนการคิดขึ้นสูง

 2. ด้านการพัฒนาหลักสูตรของสถานศึกษา ผู้บริหารสถานศึกษาควรจะให้การสนับสนุนการออกแบบหลักสูตรมุ่งเน้นความคิดสร้างสรรค์และมุ่งเน้นการพัฒนาความเป็นนวัตกรสังคมเพื่อให้ผู้เรียนสามารถสร้างนวัตกรรมให้สอดคล้องกับทิศทางของสังคมและทิศทางความหลากหลายของอาชีพในอนาคต และมุ่งเน้นการพัฒนาผู้เรียนรอบด้าน จัดทำโครงการความร่วมมือทางวิชาการเพื่อแลกเปลี่ยนข้อมูลต่างๆ ให้เท่าทัน ต่อการเปลี่ยนแปลงในยุคดิจิทัล

 3. ด้านการพัฒนากระบวนการเรียนรู้ ผู้บริหารสถานศึกษาควรจะให้การสนับสนุนครูในการพัฒนาวิธีการให้ความรู้แก่ผู้เรียนและการนำไปประยุกต์ใช้จัดให้มีการนิเทศการเรียนการสอนในกลุ่มสาระการเรียนรู้ โดยเป็นการนิเทศแบบกัลยาณมิตรเพื่อคำแนะนำ ช่วยเหลือ เพื่อการปรับปรุงพัฒนากระบวนการสอน มีการสนับสนุนครูจัดทำเนื้อหาสาระและกิจกรรมให้สอดคล้องกับความสนใจและความถนัดของผู้เรียน โดยคำนึงถึงความแตกต่างระหว่างบุคคล และความต้องการของผู้เรียน

4. ด้านการวัดผลประเมินผล และดำเนินการเทียบโอนผลการเรียน ผู้บริหารสถานศึกษาควรจะให้การสนับสนุนการรายงานผลการเรียนของนักเรียนรายบุคคลแก่ผู้ปกครองและนักเรียน ด้วยระบบแจ้งผลการเรียนออนไลน์อย่างต่อเนื่อง กำหนดระเบียบการวัดและประเมินผลของสถานศึกษาตามหลักสูตรสถานศึกษาให้สอดคล้องกับหลักสูตรแกนกลางการศึกษาขั้นพื้นฐานและบริบทของสถานศึกษาจัดอบรมเสริมสร้างความรู้และทักษะในการใช้โปรแกรมการวัดและประเมินผล และส่งเสริมมีการประเมินผลการเรียนทุกช่วงชั้นตามสภาพจริงในระหว่างเรียน เพื่อนำไปพัฒนากระบวนการเรียนการสอน มีการสะท้อนคิดทุกครั้งที่มีการตรวจชิ้นงานเพื่อให้ผู้เรียนได้พัฒนาและปรับปรุงชิ้นงานได้เต็มศักยภาพ

5. ด้านการพัฒนาระบบประกันคุณภาพภายในและมาตรฐานการศึกษา ผู้บริหารสถานศึกษาควรจะให้การสนับสนุนการกำกับติดตามงานรายงานการประกันคุณภาพภายในสถานศึกษาตามปฏิทินที่กำหนดอย่างชัดเจนและต่อเนื่องตลอดไป จัดระบบโครงสร้างองค์การ มีผู้รับผิดชอบเกี่ยวกับระบบการประกันคุณภาพภายในสถานศึกษา

6. ด้านการพัฒนาและใช้สื่อเทคโนโลยีเพื่อการศึกษา ผู้บริหารสถานศึกษาควรจะให้การสนับสนุนให้มีจัดทำห้องปฏิบัติการหรือศูนย์การเรียนรู้ให้มีรูปลักษณ์ที่ทันสมัย สวยงาม ร่มรื่น จูงใจ ให้เข้าไปใช้บริการ สร้างแรงจูงใจครูและบุคลากรทุกคนของสถานศึกษาให้นำความรู้ความสามารถด้าน ICT และเทคโนโลยีต่างๆที่สถานศึกษาจัดให้มาสร้างนวัตกรรมใหม่ๆในการจัดการเรียนการสอนหรือการปฏิบัติงาน ส่งเสริมครูให้ผลิตสื่อการเรียนและอำนวยความสะดวกเพื่อให้ผู้เรียนเกิดการเรียนรู้ที่ทันยุคสมัยต่อการเปลี่ยนแปลงของเทคโนโลยี และสภาพสังคมที่เปลี่ยนแปลงไปด้วยการจัดอบรมครู และบุคลากรทางการศึกษาโดยวิทยากรผู้เชี่ยวชาญ ส่งเสริมให้ครูได้รับการพัฒนาด้วยตนเอง ในด้านการสื่อสารและเทคโนโลยี

**ข้อเสนอแนะสำหรับการวิจัยครั้งต่อไป**

 1. ควรศึกษาแนวทางการพัฒนาการวัดผลประเมินผลและดำเนินการเทียบโอนผลการเรียน ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์

 2. ควรศึกษาปัจจัยที่เกี่ยวข้องกับแนวทางการบริหารงานวิชาการ ของโรงเรียนในสังกัดสำนักงานเขตพื้นที่การศึกษามัธยมศึกษาประจวบคีรีขันธ์ ในระดับภูมิภาคต่าง ๆ

**เอกสารอ้างอิง**

กระทรวงศึกษาธิการ. (2551). *หลักสูตรแกนกลางการศึกษาขึ้นพื้นฐาน พุทธศักราช 2551* กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย.

เกตกนก สวยค้าข้าว (2561). *การบริหารงานวิชาการของโรงเรียนราชินิบูรณะ สำนักเขตพื้นที่การศึกษามัธยมศึกษา เขต 9*. วิทยานิพนธ์ปริญญาศึกษาศาสตรมหาบัณฑิต ภาควิชาการบริหารการศึกษา. มหาวิทยาลัยศิลปากร.

จิรารัตน์ กระจ่างดี. (2562). *การศึกษากลยุทธ์การบริหารงานวิชาการของโรงเรียนขยายโอกาส ในอำเภอขุมยวม จังหวัดแม่ฮอนสอน.* วิทยานิพนธ์ศึกษาศาสตรมหาบัณฑิต สาขาวิชาการบริหารการศึกษา มหาวิทยลัยราชภัฎเชียงใหม่.

พิมพ์ใจ พุฒจัตุรัส. (2562). *การบริหารงานวิชาการของโรงเรียน สังกัดสำนักงานศึกษาธิการภาค 1*. วิทยานิพนธ์มหาบัณฑิต. มหาวิทยาลัยราชภัฎวไลยอลงกรณ์.

รัชพงษ์ ศรีมามาศ. (2563). *การใช้เทคโนโลยีสารสนเทศเพื่อการบริหารงานวิชาการของครูในโรงเรียนสังกัดสำนักงานเขตพื้นที่การศึกษาประถมศึกษานนทบุรี เขต 1* สารนิพนธ์ศึกษาศาสตรมหาบัณฑิต มหาวิทยาลัยราชพฤกษ์.

สำนักงานเขตพื้นที่การศึกษามัธยมศึกษาประจวบคีรีขันธ์. (2566). *ข้อมูลสารสนเทศทางการศึกษา ปีการศึกษา 2566*. สืบค้นเมื่อ 20 กุมภาพันธ์ 2567[ออนไลน์]. แหล่งที่มาhttp://www.sesaopkn.go.th/sesaopk/DMC\_data/

สำนักงานคณะกรรมการการศึกษาขั้นพื้นฐาน. (2561). *หลักสูตรแกนกลางการศึกษา พุทธศักราช 2551*. กรุงเทพฯ. : โรงพิมพ์ชุมชุนสหกรณ์การเกษตรแห่งประเทศไทย จำกัด

สำนักงานเลขาธิการสภาการศึกษา. (2560). *แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) การพัฒนาแห่งอนาคตแผนการศึกษาแห่งชาติ พ.ศ. 2560 – 2579* กรุงเทพฯ: สำนักนโยบายและยุทธศาสตร์.

Kimbrough, B., & Nunnery, Y. (1998). *Education Administration : An Introducation.* New York : Macmillan